Jeanneke Pis

A Jeanneke Pis (expresión en neerlandés que en galego significa "nena que ouriña") é unha singular estatua e fonte de bronce de arredor de 50 centímetros de altura, situada no centro histórico de Bruxelas, Bélxica."Manneken Pis". En Eupedia. Guide de Bruxelles (en francés) 

A estatua representa unha nena pequena con coletas, espida e de crequenas, con faciana burleira, ouriñando dentro da cunca da fonte. Considérase como o homólogo feminino do Manneken Pis."A Family of Pissing Statues: Manneken Pis, Jeanneke Pis and Zinneke Pis". En Wander The Map (en inglés)

Está situada entre os números 10 e 12 da calella da Fidelidade (impasse de la Fidélité/Getrouwheidsgang) da capital belga, que dá á rúa dos Carniceiros (rúe des Bouchers / Beenhouwersstraat), preto da Grand-Place."Bruselas". En Buendía Tours (en castelán)

 A súa historia 
A estatua foi realizada en 1985 por Denis Adrien Debouvrie, que era tamén o propietario de varios restaurantes no barrio bruxelés do Illot Sacré, e foi inaugurada en 1987."Jeanneke la mal aimée". En Métro. 20 de abril de 2011. P 11 (en francés)"King of Belgian restaurants murdered ". En Expatica, 11 de setembro de 2008 (en inglés)

 O seu significado 
O restaurador quixo restablecer a igualdade entre home e muller ao encargar a estatua, compensando así a existencia do Manneken Pis. 

No entanto, para o público acabou por simbolizar tamén a fidelidade, e é tradicional botar moedas nas cuncas da fonte, en proba da lealdade pola persoa amada."Jeanneke Pis". En Bruselas.net (en castelán)

 Notas 

 Véxase tamén 

 Outros artigos 
 Manneken Pis
 Ligazóns externas 
 Sitio web oficial

Categoría:Estatuas
Categoría:Fontes
Categoría:Monumentos
Categoría:Personaxes de ficción
Categoría:Bruxelas
Categoría:Cultura de Bélxica